ai4bharat/Pralekha huggingface dataset:
স্বরাষ্ট্র মন্ত্রক
২০১৯-এর পদ্ম পুরস্কারের জন্য রেকর্ড সংখ্যক ৪৯,৯৯২টি মনোনয়ন জমা পড়েছে
নয়াদিল্লি, ১২ অক্টোবর, ২০১৮
২০১৯-এর পদ্ম পুরস্কারের জন্য রেকর্ড সংখ্যক ৪৯,৯৯২টি মনোনয়ন জমা পড়েছে। এই সংখ্যা ২০১০-এর প্রাপ্ত মনোনয়নের তুলনায় ৩২ গুণ বেশি। ২০১০-এ পদ্ম পুরস্কারের জন্য ১,৩১৩টি মনোনয়নপত্র জমা পড়েছিল। ২০১৬ সালে মনোনয়ন জমা দেওয়ার জন্য অনলাইন প্রক্রিয়া শুরু হয়। তখন এই সংখ্যা বেড়ে দাঁড়ায় ১৮,৭৬৮-তে। একইভাবে, ২০১৭-তে এই সংখ্যা ছিল ৩৫,৫৯৫।
কেন্দ্রীয় সরকার প্রকৃত অর্থেই পদ্ম পুরস্কারকে ‘জনগণের পুরস্কারে’ পরিণত করেছে। পদ্মভূষণ, পদ্মবিভূষণ এবং পদ্মশ্রীর মতো সর্বোচ্চ অসামরিক পুরস্কারের জন্য লোকচক্ষুর আড়ালে থাকা ব্যক্তিদের মনোনীত করতে সাধারণ মানুষকে উৎসাহিত করা হয়। উল্লেখ করা যেতে পারে, ২০১৬ থেকে পদ্ম পুরস্কার সংক্রান্ত মনোনয়ন প্রক্রিয়া অনলাইন-ভিত্তিক করা হয়। উদ্দেশ্য ছিল, সাধারণ মানুষকে আরও অধিক সংখ্যায় এই পুরস্কারের মনোনয়নের জন্য অংশগ্রহণ করতে উৎসাহিত করা।
প্রযুক্তিগত এই পদক্ষেপ মনোনয়ন প্রক্রিয়াতে সাধারণ মানুষের অংশগ্রহণকে আরও সহজ করে দিয়েছে। এই উদ্যোগের ফলে সাধারণ মানুষের অংশগ্রহণ যেমন বেড়েছে, তেমনই দেশের জন্য নিঃস্বার্থভাবে কাজ করা, লোকচক্ষুর আড়ালে থাকা ব্যক্তিদের সর্বোচ্চ এই অসামরিক পুরস্কারে সম্মানিত হওয়ার সম্ভাবনাও বৃদ্ধি পেয়েছে। ২০১৯-এর পদ্ম পুরস্কারের জন্য অনলাইন মনোনয়ন প্রক্রিয়া গত পয়লা মে শুরু হয়েছিল। মনোনয়ন জমা দেওয়ার শেষ তারিখ ছিল ১৮ই সেপ্টেম্বর। আসন্ন প্রজাতন্ত্র দিবস উপলক্ষে পুরস্কারপ্রাপকদের নাম ঘোষণা করা হবে। পদ্ম পুরস্কারের জন্য সমস্ত নাগরিকই মনোনয়ন বা প্রস্তাব পাঠাতে পারেন, এমনকি নিজের মনোনয়নও পাঠানো যায়।
CG/BD/DM/…
(Visitor Counter : 38
শিল্পওবাণিজ্যমন্ত্রক
ভারত – মার্কিন দ্বিপাক্ষিক বাণিজ্য
নয়াদিল্লি, ২৬ জুন ২০১৯
২০১৮ সালে ভারত এবং মার্কিন যুক্তরাষ্ট্রের মধ্যে পণ্য ও পরিষেবার দ্বিপাক্ষিক বাণিজ্য ১৪.৫ শতাংশ বৃদ্ধি পেয়েছে। ডিজিসিআইএস – এর তথ্য অনুযায়ী পণ্য বাণিজ্যের ক্ষেত্রে এই পরিমাণ বৃদ্ধি পেয়েছে ২২.৪ শতাংশ। মার্কিন সেনসাস ব্যুরো’র তথ্য অনুযায়ী পরিষেবা সংক্রান্ত বাণিজ্যের পরিমাণ বৃদ্ধি পেয়েছে ৯.৩ শতাংশ। ২০১৮ সালে ভারত ৬৩০ কোটি মার্কিন ডলারের সমতুল পণ্য রপ্তানি করেছে। ৬ই মে ভারতের শিল্প ও বাণিজ্য মন্ত্রী এবং মার্কিন বাণিজ্য সচিব দ্বিপাক্ষিক বৈঠক করেছিলেন। বৈঠকে পারস্পরিক স্বার্থ সংশ্লিষ্ট বিভিন্ন বিষয় নিয়ে আলোচনা হয়েছে। চলমান অর্থনীতি সম্পর্কে বিভিন্ন বিষয় নিয়ে উচ্চ পর্যায়ে আলোচনা হয়েছে।
কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল আজ লোকসভায় আজ এক প্রশ্নের লিখিত জবাবে এই তথ্য জানিয়েছেন।
CG/CB/SB
(Visitor Counter : 61
রেলমন্ত্রক
রেলমন্ত্রী শ্রী অশ্বিনী বৈষ্ণব ‘ভারত গৌরব ট্রেন’ – এর সূচনার কথা ঘোষণা করেছেন
নয়াদিল্লি, ২৩ নভেম্বর, ২০২১
পর্যটন সার্কিট বিষয়-ভিত্তিক ট্রেন যাত্রা ‘ভারত গৌরব ট্রেন’ চালু করার কথা ঘোষণা করেছেন রেলমন্ত্রী শ্রী অশ্বিনী বৈষ্ণব। সংবাদ মাধ্যমের সঙ্গে আজ এক আলাপচারিতায় একথা জানান তিনি। শ্রী বৈষ্ণব বলেন, এই ট্রেন যাত্রা দেশ ও বিশ্বের মানুষের কাছে ভারতের সমৃদ্ধশালী সাংস্কৃতিক ঐতিহ্য এবং ঐতিহাসিক স্থানগুলি দেখার সুযোগ করে দেবে। প্রধানমন্ত্রী শ্রী নরেন্দ্র মোদীর দৃষ্টিভঙ্গীর সঙ্গে সামঞ্জস্য বজায় রেখেই এই ট্রেন যাত্রার সূচনা করা হবে। এতে পর্যটন ক্ষেত্রে বিকাশ ঘটবে বলেও উল্লেখ করেন তিনি।
রেলমন্ত্রী বলেন, পরিষেবা প্রদানকারীরা শিখ সংস্কৃতির গুরুত্বপূর্ণ স্থানগুলি ঘুরে দেখার জন্য গুরু কৃপা ট্রেন, ভগবান শ্রীরামের সঙ্গে যুক্ত স্থানগুলি ঘুরে দেখার জন্য রামায়ণ ট্রেনের মতো বিষয় নির্ধারণের ক্ষেত্রে স্বাধীনভাবে সিদ্ধান্ত নিতে পারবেন। এমনকি, পর্যটকদের জন্য রেল ভ্রমণ, হোটেলে থাকার ব্যবস্থা, দর্শনীয় স্থান ঘুরে দেখার ব্যবস্থা, ঐতিহাসিক স্থান পরিদর্শন, ট্যুর গাইড সহ সমস্ত বিষয় প্যাকেজের মধ্যে অন্তর্ভুক্ত করতে পারবে পরিষেবা প্রদানকারীরা। উপভোক্তাদের জন্য ট্রেনের কামরা পছন্দ মতো সাজানোর ব্যবস্থাও করা যাবে। এমনকি, পর্যটন স্থানের বিষয়ের ওপর ভিত্তি করে ট্রেনের কামরার অভ্যন্তরে সুসজ্জিত থাকবে। মূলত, দুই পাশে সিটিং লাগেজ রেক সহ ১৪-২০টি কামরা থাকবে এই ট্রেনে।
এই ট্রেন যাত্রা খুব সহজেই অনলাইনে বুকিং করা যাবে। রেজিস্ট্রেশন ফি ১ লক্ষ টাকা। আসন সংখ্যার উপস্থিতির ওপর ভিত্তি করে সমস্ত যোগ্য আবেদনকারীকে ট্রেনের কামরা বরাদ্দ করা হবে। প্রতিটি কামরার সিকিউরিটি ডিপোজিট হিসাবে ১ কোটি টাকা জমা রাখতে হবে। ব্যক্তিগতভাবে, অংশীদারিত্বমূলক সংস্থা, সংস্থা, ট্রাস্ট, সমিতি এই ট্রেন বুকিং করতে পারবে।
CG/SS/SB
(Visitor Counter : 128
বৈদ্যুতিন ও তথ্যপ্রযুক্তি মন্ত্রক
সম্মতি ছাড়াই তথ্য যোগাড়ের খবরের প্রেক্ষিতে ফেসবুকের কাছে ব্যাখ্যা চাইল কেন্দ্রীয় সরকার
সোশ্যাল মিডিয়া ফেসবুক, তার ব্যবহারকারীদের ব্যক্তিগত তথ্য আদান-প্রদানের জন্য মোবাইল ফোন ও অন্যান্য উপকরণ নির্মাতাদের সঙ্গে গোপন আঁতাত করেছে বলে সম্প্রতি এক শ্রেণীর সংবাদমাধ্যমের খবরে দাবি করা হয়েছে। এতে আরও জানানো হয়েছে যে, ব্যক্তিগত তথ্য সংগ্রহের জন্য ব্যবহারকারী বা তাঁদের বন্ধুদের কাছ থেকে কোনও রকম সম্মতি ফেসবুক নেয়নি। কেন্দ্রীয় সরকার এ ধরণের ভুলভ্রান্তি/নীতি লঙ্ঘনের ঘটনায় গভীরভাবে উদ্বিগ্ন।
এর আগে কেমব্রিজ অ্যানালিটিকা পর্বের সঙ্গে জড়িত ব্যক্তিগত তথ্যের লঙ্ঘণ সম্পর্কিত নোটিশের প্রেক্ষিতে সরকারের কাছে ফেসবুক ক্ষমা চেয়ে নিয়ে দৃঢ় আশ্বাস দিয়েছিল যে, ব্যবহারকারীদের তথ্যের গোপনীয়তা রক্ষায় তারা আন্তরিকভাবে সচেষ্ট হবে। অবশ্য, তথ্য যোগাড়ের সাম্প্রতিক খবরের প্রেক্ষিতে ফেসবুকের দেওয়া আশ্বাস সম্পর্কে কিছু অস্বস্তিকর প্রশ্ন উঠেছে। বিষয়টির গুরুত্ব বিবেচনা করে কেন্দ্রীয় ইলেক্ট্রনিক্স ও তথ্য প্রযুক্তি মন্ত্রক ফেসবুকের কাছে প্রকৃত ঘটনাদির বিস্তারিত রিপোর্ট চেয়ে পাঠিয়েছে। আগামী ২০ জুনের মধ্যে ফেসবুককে তাদের মতামত জানাতে বলা হয়েছে।
(Visitor Counter : 39
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০২ মে, ২০২২
দেশ জুড়ে টিকাকরণ অভিযানে এ পর্যন্ত ১৮৯ কোটি ২৩ লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ১৯ হাজার ৫০০।
মোট সংক্রমিতের ০.০৫ শতাংশ চিকিৎসাধীন।
বর্তমানে কোভিড মুক্ত হওয়ার হার ৯৮.৭৪ শতাংশ।
গত ২৪ ঘন্টায় আরোগ্য লাভ করেছেন ২ হাজার ৭২৩ জন।
সারা দেশে এ পর্যন্ত মোট সুস্থ হয়েছেন ৪ কোটি ২৫ লক্ষ ৩৮ হাজার ৯৭৬ জন।
গত ২৪ ঘন্টায় নতুন করে সংক্রমিত হয়েছেন ৩ হাজার ১৫৭ জন।
দৈনিক সংক্রমিতের হার ১.০৭ শতাংশ।
সাপ্তাহিক সংক্রমিতের হার ০.৭০ শতাংশ।
মোট নমুনা পরীক্ষা হয়েছে ৮৩ কোটি ৮২ লক্ষ।
গত ২৪ ঘণ্টায় ২ লক্ষ ৯৫ হাজার ৫৮৮টি নমুনা পরীক্ষা হয়েছে।
CG/SS/SB
(Visitor Counter : 79
পর্যটনমন্ত্রক
স্বদেশ দর্শন কর্মসূচিতে পর্যটন মন্ত্রক ইকো পর্যটনের আওতায় ৬টি প্রকল্প মঞ্জুর করেছে : শ্রী জি কিষাণ রেড্ডি
নতুন দিল্লি, ১০ ফেব্রুয়ারি, ২০২২
পর্যটন মন্ত্রক ইকো পর্যটনের প্রসারে স্বদেশ দর্শন কর্মসূচির আওতায় ১৫টি বিষয় ভিত্তিক পর্যটন সার্কিটের মধ্যে ইকো পর্যটনকেও চিহ্নিত করেছে। মন্ত্রক এই কর্মসূচিতে ৬টি ইকো পর্যটন প্রকল্পে অনুমতি দিয়েছে।
পর্যটন ক্ষেত্রের প্রসারে এবং ধারাবাহিক অগ্রগতির লক্ষ্যে মন্ত্রক গত বছরের ২৭ সেপ্টেম্বর রাষ্ট্রসংঘের পরিবেশ সংক্রান্ত উদ্যোগের সঙ্গে একটি সমঝোতাপত্র স্বাক্ষর করেছে। সেই অনুসারে মন্ত্রক এবং রাষ্ট্রসংঘের পরিবেশ সংক্রান্ত সংস্থাটি একে অপরের কাজকর্মে প্রয়োজন সাপেক্ষে সহায়তা করবে।
মন্ত্রকের পক্ষ থেকে জানানো হয়েছে, অরণ্য ও বন্যপ্রাণীদের জন্য সুরক্ষিত এলাকাগুলিতে ইকো পর্যটনের ধারাবাহিক প্রসারে নীতি-নির্দেশিকা জারি হয়েছে। এই নীতি নির্দেশিকায় ইকো পর্যটনের পরিকল্পনা প্রণয়ন সহ পর্যটন কেন্দ্রগুলির বিকাশের বিভিন্ন প্রস্তাব রয়েছে। রাজ্যসভায় আজ এক লিখিত জবাবে একথা জানান পর্যটন মন্ত্রী শ্রী জি কিষাণ রেড্ডি।
CG/BD/AS/
(Visitor Counter : 73
রাষ্ট্রপতিরসচিবালয়
ডঃ সর্বপল্লী রাধাকৃষ্ণণকে তাঁর জন্মবার্ষিকীতে শ্রদ্ধা জানালেন রাষ্ট্রপতি
নয়াদিল্লি, ০৫ সেপ্টেম্বর, ২০২০
রাষ্ট্রপতি শ্রী রাম নাথ কোবিন্দ আজ রাষ্ট্রপতি ভবনে প্রাক্তন রাষ্ট্রপতি ডঃ সর্বপল্লী রাধাকৃষ্ণণকে তাঁর জন্মবার্ষিকীতে শ্রদ্ধা জানান। রাষ্ট্রপতি ভবনে ডঃ রাধাকৃষ্ণণের প্রতিকৃতিতে পুষ্পার্ঘ্য অর্পণ করে শ্রদ্ধা জানান শ্রী কোবিন্দ এবং রাষ্ট্রপতি ভবনের আধিকারকরা।
(CG/BD/SB
শিল্পওবাণিজ্যমন্ত্রক
শিল্প সংক্রান্ত ছাড়পত্র ও অনুমোদনের জন্য শীঘ্রই এক জানালা ব্যবস্থা চালু করা হবে : শ্রী পী্যূষ গোয়েল
নয়াদিল্লি, ২৭ জুলাই, ২০২০
কেন্দ্রীয় সরকার দেশে শিল্প ক্ষেত্রের ছাড়পত্র ও অনুমোদনের জন্য শীঘ্রই এক জানালা ব্যবস্থা চালু করতে চলেছে। সার্বভৌম সম্পদ তহবিল, বৈদেশিক পেনশন তহবিল এবং সহজে ব্যবসা-বাণিজ্য তথা পরিকাঠামো ক্ষেত্রে বিনিয়োগ সম্পর্কে কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল বলেন, শিল্প সংক্রান্ত ছাড়পত্র ও অনুমোদনের ক্ষেত্রে এক জানালা ব্যবস্থা প্রকৃত পক্ষেই কার্যকর ব্যবস্থা হয়ে উঠবে। এমনকি, অনুমোদন ব্যবস্থায় সংশ্লিষ্ট সমস্ত রাজ্য সরকার ও কেন্দ্রীয় মন্ত্রকগুলিকেও সামিল করা হবে।
শ্রী গোয়েল আরও জানান, সরকার একটি ভূমি ব্যাঙ্ক গঠনের লক্ষ্যে কাজ করছে। ইতিমধ্যেই ৬টি রাজ্য এ ধরনের ব্যাঙ্ক গড়ে তুলতে তাদের সম্মতির কথা জানিয়েছে। তিনি বলেন, সম্ভাব্য বিনিয়োগকারীরা ভূমি ব্যাঙ্ক থেকে স্থান ও জমি চিহ্নিত করতে পারবেন। সেই সঙ্গে, শিল্প স্থাপনের জন্য প্রয়োজনীয় জায়গাও চূড়ান্ত করতে পারবেন।
শিল্প ও বিনিয়োগের জন্য অনুমোদন প্রক্রিয়াকে আরও সরল ও ত্বরান্বিত করা প্রসঙ্গে মন্ত্রী জানান, সম্প্রতি কেন্দ্রীয় মন্ত্রিসভার বৈঠকে ক্যাবিনেট সচিবের নেতৃত্বে সচিবদের নিয়ে একটি ক্ষমতাপ্রাপ্ত গোষ্ঠী গঠনের সিদ্ধান্ত হয়েছে। এই গোষ্ঠী বিভিন্ন শিল্প সংক্রান্ত কর্মসূচি ও উদ্যোগগুলির ব্যাপারে সিদ্ধান্ত নেবে। শ্রী গোয়েল আরও বলেন, প্রতিটি কেন্দ্রীয় দপ্তরে একজন নোডাল আধিকারিক নিয়োগ করা হয়েছে। একই সঙ্গে, প্রোজেক্ট ডেভেলপমেন্ট সেল গঠন করা হচ্ছে। এই সেল বিনিয়োগযোগ্য প্রকল্পগুলির উন্নয়নে সাহায্য করবে। এমনকি, কেন্দ্রীয় সরকার ও রাজ্য সরকারগুলির মধ্যে সম্ভাব্য প্রকল্প খাতে বিনিয়োগের ব্যাপারে সমন্বয় গড়ে তুলবে। এই ব্যবস্থা গ্রহণের ফলে দেশে বিনিয়োগযোগ্য প্রকল্পের এক দীর্ঘ তালিকা তৈরি করা হবে। পক্ষান্তরে, এই প্রকল্পগুলির প্রত্যক্ষ বিদেশি বিনিয়োগের সুযোগও বাড়বে।
মন্ত্রী বলেন, সরকার ইতিমধ্যেই প্রাথমিকভাবে ১২টি শিল্প ক্ষেত্রকে চিহ্নিত করেছে। আরও সিদ্ধান্ত হয়েছে, সম্ভাব্য বিনিয়োগের ক্ষেত্র হিসাবে এই সংখ্যা বাড়িয়ে ২০ করা হবে। স্বাভাবিকভাবেই বিনিয়োগযোগ্য প্রকল্প বাড়ার সাথে সাথে লগ্নির পরিমাণও বাড়বে। অন্যদিকে, প্রকল্প খাতে বিনিয়োগ আকৃষ্ট করার ব্যাপারে প্রতিযোগিতাও বৃদ্ধি পাবে।
স্বাস্থ্য ও শিক্ষা ক্ষেত্রের জন্য বিদেশি বিনিয়োগ আকৃষ্ট করতে সরকার এক অনুকূল বাতাবরণ গড়ে তুলবে। লগ্নিকারীদের এই সমস্ত ক্ষেত্রে বিনিয়োগের জন্য নীতিগত ও নিয়ন্ত্রণমূলক বিষয়গুলির সম্পূর্ণ সহযোগিতা করা হবে, যাতে সমগ্র লগ্নির প্রক্রিয়ায় স্বচ্ছতা ও দায়বদ্ধতা বজায় থাকে। বিশেষ অর্থনৈতিক অঞ্চল সম্পর্কিত বাবাকল্যাণী কমিটির প্রতিবেদন মন্ত্রক গুরুত্বের সঙ্গে বিবেচনা করছে। শ্রম ক্ষেত্রে সংস্কার প্রসঙ্গে শ্রী গোয়েল বলেন, শ্রমিক ও বিনিয়োগকারীদের স্বার্থ সুরক্ষিত রেখে এক সামঞ্জস্যপূর্ণ সমাধান খুঁজে বের করার চেষ্টা চলছে।
শ্রী গোয়েল ভারতকে অন্যতম বিনিয়োগের গন্তব্য বলে উল্লেখ করে বলেন, দেশের মানুষ আরও উন্নত জীবনযাপন প্রত্যাশা করেন। এই লক্ষ্যে সরকার দেশে বিনিয়োগের ক্ষেত্রে সম্ভাব্য সবরকম সুযোগ-সুবিধা দিতে অঙ্গীকারবদ্ধ। শ্রী গোয়েল দেশের অগ্রগতির পথে সামিল হওয়ার জন্য বিদেশি বিনিয়োগকারীদের অংশগ্রহণের আহ্বান জানান।
(CG/BD/SB
প্রধানমন্ত্রীরদপ্তর
কর্ণাটকের মুখ্যমন্ত্রী প্রধানমন্ত্রীর সঙ্গে দেখা করেছেন
নতুন দিল্লি, ৩ আগস্ট, ২০২৩
কর্ণাটকের মুখ্যমন্ত্রী শ্রী সিদ্ধারামাইয়া আজ প্রধানমন্ত্রীর সঙ্গে দেখা করেছেন।
প্রধানমন্ত্রীর দপ্তর থেকে এক ট্যুইটে বলা হয়েছে;
“কর্ণাটকের মুখ্যমন্ত্রী শ্রী @siddaramaiah প্রধানমন্ত্রী @narendramodi-র সঙ্গে দেখা করেছেন।
@CMofKarnataka”
AC/AB/AS
(
আবাসনএবংশহরাঞ্চলেরদারিদ্র্যদূরীকরণমন্ত্রক
কেন্দ্রীয় সরকার কোভিড-১৯ মহামারী মোকাবিলায় সমস্ত রাজ্য, কেন্দ্রশাসিত অঞ্চল ও তাদের রিয়ালএস্টেট রেগুলেটরি অথরিটি কর্তৃপক্ষকে একটি পরামর্শ জারি করেছে এবং আরইআরএ আওতায় নিবন্ধীত সমস্ত প্রকল্পের নথিভুক্তীকরণ/সময়সীমার শেষের তারিখ ৬ মাস পর্যন্ত বাড়ানো হয়েছে
নতুন দিল্লি, ১৬ সেপ্টেম্বর, ২০২০
বিশ্বব্যাপী কোভিড-১৯ মহামারীর জেরে সৃষ্ট পরিস্থিতিতে পরিযায়ী শ্রমিকদের ক্ষেত্রে এবং নির্মাণ সামগ্রী সরবরাহ শৃঙ্খল, রিয়ালএস্টেট প্রকল্পগুলির নির্মাণ কাজে সারা দেশে বিরূপ প্রভাব লক্ষ্য করা গেছে।
এক্ষেত্রে গৃহ নির্মাণ সহ সকল পক্ষের স্বার্থরক্ষার জন্য কেন্দ্রীয় সরকার কোভিড-১৯ মহামারী মোকাবিলায় সমস্ত রাজ্য, কেন্দ্রশাসিত অঞ্চল ও তাদের রিয়ালএস্টেট রেগুলেটরি অথরিটি কর্তৃপক্ষকে একটি পরামর্শ জারি করেছে এবং আরইআরএ আওতায় নিবন্ধীত সমস্ত প্রকল্পের নথিভুক্তীকরণ/সময়সীমার শেষের তারিখ ৬ মাস পর্যন্ত বাড়ানো হয়েছে।
আত্মনির্ভর ভারত অভিযানের অঙ্গ হিসেবে আবাসন প্রকল্পে আর্থিক সাহায্যে একাধিক উদ্যোগ নেওয়া হয়েছে। পরিযায়ী শ্রমিক এবং শহরের দরিদ্র মানুষের জন্য সাশ্রয়ী মূল্যে ভাড়ার আবাসন কমপ্লেক্স গড়ে তোলার প্রকল্প হাতে নেওয়া হয়েছে।
রাজ্যসভায় আজ এক প্রশ্নের লিখিত উত্তরে একথা জানিয়েছে কেন্দ্রীয় আবাসন ও নগর উন্নয়ন বিষয়ক দপ্তরের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরী।
(CG/SS/SKD
আবাসনএবংশহরাঞ্চলেরদারিদ্র্যদূরীকরণমন্ত্রক
ত্রয়োদশ আর্বান মোবিলিটি ইন্ডিয়া সম্মেলন ২০২০র উদ্বোধন করবেন হরদীপ সিং পুরি
নয়াদিল্লী, ৩ নভেম্বর, ২০২০
আবাসন ও নগরোন্নয়ন মন্ত্রক ত্রয়োদশ আর্বান মোবিলিটি ইন্ডিয়া  সম্মেলনের আয়োজন করবে ৯ই নভেম্বর। এই সম্মেলনে ভিডিও কনফারেন্স এবং ওয়েবিনারের মাধ্যমে শহরাঞ্চলের যানবাহন ব্যবস্থার সর্বশেষ গতি প্রকৃতি- ইমারজিং ট্রেন্স ইন আর্বান মোবিলিটি নিয়ে আলোচনা করা হবে। কোভিড-১৯ মহামারীর প্রেক্ষিতে জনসাধারণকে আয়ত্ত্বের মধ্যে সহজ পরিবহন ব্যবস্থার সুযোগ করে দিতে জাতীয় ও আন্তর্জাতিক স্তরে বিভিন্ন উদ্ভাবন নিয়ে এই সম্মেলনে মতবিনিময় করা হবে। কেন্দ্রীয় আবাসন ও নগরোন্নয়ন মন্ত্রী শ্রী হরদীপ সিং পুরি সম্মেলনের উদ্বোধন করবেন। মেসার্স গেল আর্কিটেক্ট-এর প্রতিষ্ঠাতা প্রফেসর জন গেল সম্মেলনের মূল ভাষণ দেবেন। ফ্রান্সের পরিবহন মন্ত্রী মিঃ জ্যাঁ- ব্যাপ্টিস্টে জেবারি, জার্মানীর অর্থনৈতিক সহযোগিতা ও উন্নয়ন মন্ত্রী ডঃ ক্লাউদিয়া ভারনিং সম্মেলনে ভাষণ দেবেন। পূর্ণাঙ্গ অধিবেশনে আবাসন ও নগরোন্নয়ন সচিব শ্রী দুর্গা শঙ্কর মিশ্র পৌরহিত্য করবেন।
দ্বাদশ ইউআইএম সম্মেলন ২০১৯এর ১৫-১৭ই নভেম্বর লক্ষ্মৌয় অনুষ্ঠিত হয়েছিল। ১০টি দেশের ১ হাজার প্রতিনিধি এবং ৩০টি রাজ্য এবং কেন্দ্রশাসিত অঞ্চলের গবেষক, নগরোন্নয়ন বিশেষজ্ঞ এবং সরকারি আধিকারিকরা ওই সম্মেলনে উপস্থিত ছিলেন।
একবিংশ শতাব্দীতে ভারতের উন্নয়নের ফলে শহরের দ্রুত বিকাশ হচ্ছে। পরিবহন ক্ষেত্র শহরের অর্থনীতির একটি গুরুত্বপূর্ণ বিষয়। দ্রুত এক স্থান থেকে অন্য স্থানে যাওয়ার প্রয়োজনীয়তা, প্রযুক্তির কারণে যানবাহনের মালিকানা, একটি গাড়ি অনেকে মিলে ব্যবহার করা, গণ-পরিবহন ব্যবস্থা সহ বিভিন্ন বিষয় এখন মূল আলোচনার বিষয়ে পরিণত হচ্ছে। যাত্রী পরিবহণের ক্ষেত্রে আমাদের শহরগুলির চাহিদা ক্রমশ পরিবর্তিত হচ্ছে। আর এর ওপর ভিত্তি করে ২০০৬ সালে জাতীয় শহর পরিবহন নীতি ঘোষণা করা হয়েছিল, যার মূল উদ্দেশ্য ছিল নিরাপদ, ব্যয় সাশ্রয়ী, দ্রুত, আরামপ্রদ এবং স্থিতিশীল ব্যবস্থাপনার সাহায্যে শহরের নাগরিকরা যাতে কর্মক্ষেত্রে, শিক্ষা প্রতিষ্ঠানে অথবা বিনোদনের জন্য এক জায়গা থেকে অন্য জায়গায় সহজেই যেতে পারেন।
জাতীয় শহর পরিবহন নীতির অঙ্গ হিসেবে মন্ত্রক ইউএমআই-এর আয়োজন করে থাকে। এই সম্মেলনে দেশ-বিদেশের পেশাদার ও পরিষেবা প্রদানকারীরা বিভিন্ন বিষয় নিয়ে মত-বিনিময় করে থাকেন। এর সাহায্যে তারা নিজ নিজ শহরের পরিবহণ ব্যবস্থার উন্নতির ক্ষেত্রে প্রয়োজনীয় প্রযুক্তি, নীতি গ্রহণ করতে পারেন ।
CG/CB/NS
(
স্বাস্থ্যওপরিবারকল্যাণমন্ত্রক
জাতীয় জনসংখ্যা নীতি
নয়াদিল্লি, ০৪ ফেব্রুয়ারি, ২০২০
জাতীয় জনসংখ্যা নীতি ২০০০ সালে প্রণয়ন করা হয়। এই নীতি গর্ভধারণ রোধ, মাতৃত্বকালীন স্বাস্থ্য ও শিশুদের জীবন বাঁচানোর সঙ্গে জড়িত বিভিন্ন সমস্যা সমাধানের পাশাপাশি, স্বেচ্ছামূলক ও বিচক্ষণ সিদ্ধান্ত সহ গর্ভধারণের হার হ্রাস করার মতো ক্ষেত্রে সরকারের অঙ্গীকারগুলিকেই প্রতিফলিত করে।
কেন্দ্রীয় স্বাস্থ্য ও পরিবার কল্যাণ মন্ত্রকের জাতীয় পরিবার পরিকল্পনা কর্মসূচি ২০০০ সালের জাতীয় জনসংখ্যা নীতি অনুসারে, পরিচালিত হয়ে থাকে। এই নীতি রূপায়ণের বিষয়টিও পরিবার পরিকল্পনা কর্মসূচির মধ্যে পড়ে। এই কর্মসূচির আওতায় বিভিন্ন তথ্য সংশ্লিষ্ট দপ্তরগুলির মধ্যে বিনিময় করা হয় এবং বার্ষিক পর্যালোচনা বৈঠকের মাধ্যমে কর্মসূচির পর্যালোচনা করা হয়।
· সরকারের বিভিন্ন প্রয়াসের ফলে দেশে গর্ভধারণের হার ২০০৫ সালের ২.৯ থেকে ২০১৭-তে ২.২ হয়েছে।
· ৩৭টি রাজ্য ও কেন্দ্রশাসিত অঞ্চলের মধ্যে ২৫টিতে গর্ভধারণের হার ২.১ বা তার কম করার লক্ষ্যমাত্রা অর্জিত হয়েছে।
· অপরিণত শিশুর জন্মের হার ২০০৫ সালে ২৩.৮ থেকে কমে ২০১৭’তে ২০.২ হয়েছে।
· কিশোরীদের মধ্যে জন্মদানের হার তৃতীয় জাতীয় পারিবারিক স্বাস্থ্য সমীক্ষা অনুযায়ী, ১৬ শতাংশ থেকে কমে চতুর্থ সমীক্ষা অনুযায়ী ৮ শতাংশে পৌঁছেছে।
রাজ্যসভায় আজ লিখিত জবাবে এই তথ্য জানিয়েছেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
CG/BD/SB
(Visitor Counter : 5220
রেলমন্ত্রক
শ্রী অনিল কুমার লাহোটি রেল বোর্ডের চেয়ারম্যান এবং মুখ্য কার্যনির্বাহী আধিকারিকের দায়িত্ব গ্রহণ করেছেন
নয়াদিল্লি, ১ জানুয়ারি,২০২৩
শ্রী অনিল কুমার লাহোটি রেল মন্ত্রকের অধীনস্থ রেল বোর্ডের নতুন চেয়ারম্যান এবং মুখ্য কার্যনির্বাহী আধিকারিকের দায়িত্ব গ্রহণ করেছেন। কেন্দ্রীয় মন্ত্রিসভার নিয়োগ সংক্রান্ত কমিটি এর আগে রেল বোর্ডের চেয়ারম্যান এবং মুখ্য কার্যনির্বাহী আধিকারিক হিসেবে শ্রী লাহোটির নিয়োগের অনুমোদন দেয়। তিনি রেল বোর্ডের পরিকাঠামো শাখার একজন সদস্য হিসেবে দায়িত্ব পালন করছিলেন।
১৯৮৪ ব্যাচের ইন্ডিয়ান রেলওয়ে সার্ভিস অফ ইঞ্জিনিয়ার্স-এর আধিকারিক শ্রী লাহোটি ইন্ডিয়ান রেলওয়ে ম্যানেজমেন্ট সার্ভিস-এর প্রথম প্যানেলে অন্তর্ভুক্ত হয়েছিলেন। তিনি গোয়ালিয়রের মাধব ইনস্টিটিউট অফ টেকনলজি অ্যান্ড সায়েন্স থেকে সিভিল ইঞ্জিনিয়ারিং-এ স্বর্ণ পদক প্রাপ্ত। পরবর্তীতে আইআইটি রুরকি থেকে পরিকাঠামোগত ইঞ্জিনিয়ারিং শাখায় তিনি মাস্টার্স করেছেন। তাঁর ৩৬ বছরের কর্মজীবনে শ্রী লাহোটি রেলের বিভিন্ন গুরুত্বপূর্ণ পদের দায়িত্ব সামলেছেন। দিল্লির আনন্দ বিহার টার্মিনাল এবং নতুন দিল্লির আজমিরী গেটের পাশে নতুন ভবনের পরিকল্পনা তাঁরই। শ্রী লাহোটি বিদেশের বিভিন্ন বিশ্ববিদ্যালয় থেকেও নানা বিষয়ে প্রশিক্ষণ নিয়েছেন।
PG/CB /DM/
(Visitor Counter : 124
অর্থমন্ত্রক
পশ্চিমবঙ্গ গত বছরের নভেম্বরের তুলনায় এ বছর একই সময়ে জিএসটি থেকে ৭ শতাংশ বেশি রাজস্ব সংগ্রহ করেছে
গত বছরের নভেম্বরের তুলনায় এ বছর একই সময়ে জিএসটি সংগ্রহ ১১ শতাংশ বেড়ে হয়েছে ১,৪৫,৮৬৭ কোটি টাকা
নয়াদিল্লি, ১ ডিসেম্বর ২০২২
নভেম্বর মাসে পণ্য পরিষেবা কর জিএসটি আদায় হয়েছে ১ লক্ষ ৪৫ হাজার কোটি টাকার বেশি। অর্থ মন্ত্রক সুত্রে জানানো হয়েছে গত বছর নভেম্বর মাসের তুলনায় এই পরিমাণ ১১ শতাংশ বেশি রাজস্ব আদায় হয়েছে।
পশ্চিমবঙ্গে গত বছর নভেম্বর মাসে জিএসটি আদায় হয়েছিল ৪,০৮৩ কোটি টাকা। এ বছর নভেম্বরে তা ৭ শতাংশ বেড়ে হয়েছে ৪,৩৭১ কোটি টাকা। গত বছরের নভেম্বরের নিরিখে ত্রিপুরায় জিএসটি আদায় এবছর তিন শতাংশ বেড়ে হয়েছে ৬০ কোটি টাকা। আগের বছর এই পরিমাণ ছিল ৫৮ কোটি টাকা। আসামে গত বছর নভেম্বরে জিএসটি সংগ্রহের পরিমাণ ছিল ৯৯২ কোটি টাকা। এ বছর তা হয়েছে ১,০৮০ কোটি টাকা — ৯ শতাংশ বেশি।
নভেম্বর মাসে মোট জিএসটি-র মধ্যে সিজিএসটি-র পরিমাণ ছিল ২৫,৬৮১ কোটি টাকা, এসজিএসটি-র পরিমাণ ৩২,৬৫১ কোটি টাকা ও আইজিএসটি-র পরিমাণ ৭৭,১০৩ কোটি টাকা। আইজিএসটি-র মধ্যে আমদানি করা পণ্যসামগ্রী থেকে ৩৮,৬৩৫ কোটি টাকা রয়েছে। এছাড়াও, সেস বাবদ আদায় হয়েছে ১০,৪৩৩ কোটি টাকা।
আইজিএসটি থেকে প্রাপ্ত রাজস্বের মধ্যে সিজিএসটি-কে দেওয়া হয়েছে ৩৩,৯৯৭ কোটি টাকা আর এসজিএসটি পেয়েছে ২৮,৫৩৮ কোটি টাকা। অর্থাৎ, নভেম্বর মাসে কেন্দ্র জিএসটি থেকে ৫৯,৬৭৮ কোটি টাকা পেয়েছে আর রাজ্যগুলির জন্য এসজিএসটি বাবদ প্রাপ্ত অর্থের পরিমাণ ৬১,১৮৯ কোটি টাকা। এছাড়াও, জিএসটি কম আদায়ের কারণে ক্ষতিপূরণ বাবদ কেন্দ্র ১৭ হাজার কোটি টাকা রাজ্য ও কেন্দ্রশাসিত অঞ্চলগুলিকে দিয়েছে।
(PG/CB/DM
বিদ্যুৎমন্ত্রক
গ্রাম উজালা জনকল্যাণমুখী প্রকল্পের আওতায় সিইএসএল ৫০ লক্ষ এলইডি বাল্ব বিতরণ করে এক মাইলফলন অর্জন করেছে
নতুন দিল্লি, ২৮ ডিসেম্বর, ২০২১
কনভারজেন্স এজার্জি সার্ভিসেস লিমিটেড  হলো এনার্জি এফিসিয়েন্সি সার্ভিসেস লিমিটেড -এর সম্পূর্ণ মালিকানাধীন সহযোগী প্রতিষ্ঠান। এই সংস্থা গ্রাম উজালা জনকল্যাণমুখী প্রকল্পের আওতায় ৫০ লক্ষ এলইডি বাল্ব বিতরণ করে এক মাইলফলক লাভ করেছে। মূলত, বিহার, উত্তরপ্রদেশ, অন্ধ্রপ্রদেশ, কর্ণাটক এবং তেলেঙ্গানার গ্রামীণ পরিবারগুলিকে এই যোজনার আওতায় নিয়ে আসা হয়েছে।
কেন্দ্রীয় বিদ্যুৎ ও নতুন এবং পুনর্নবীকরণযোগ্য শক্তি মন্ত্রী শ্রী আর কে সিং এই সাফল্যের জন্য সিইএসএল-কে শুভেচ্ছা ও ধন্যবাদ জানিয়েছেন। চলতি মাসে জাতীয় শক্তি সংরক্ষণ দিবস উপলক্ষে সংস্থার পক্ষ থেকে ১০ লক্ষ এলইডি বাল্ব বিতরণ করা হয়। সিইএসএল বিগত ৩ বছর ধরে উন্নতমানের ৭ ওয়াট এবং ১২ ওয়াটের এলইডি বাল্ব বিতরণ করে চলেছে। সাধারণ বাল্বের বিনিময়ে মাত্র ১০ টাকায় এই এলইডি বাল্বগুলি দেওয়া হয়। প্রতিটি পরিবার সর্বাধিক ৫টি বাল্ব বিনিময় করতে পারবে। এর ফলে প্রতি বছর সংশ্লিষ্ট রাজ্যগুলির গ্রামীণ এলাকায় ৭১,৯৯,৬৮,৩৭৩.২৮ ইউনিট শক্তি সঞ্চয় এবং ২৫০ কোটি টাকা সাশ্রয় হয়েছে। ২০২২ সালের ৩১ মার্চ পর্যন্ত এই প্রকল্প কার্যকর রয়েছে।
সংস্থার এই সাফল্যের কথা তুলে ধরে সিইএসএল-এর কার্যনির্বাহী অধিকর্তা তথা সিইও শ্রীমতী মহুয়া আচার্য বলেন, এই কর্মসূচি গ্রামীণ ব্যবস্থাপনায় সামগ্রিক উন্নয়ন নিশ্চিত করেছে। তিনি জানান, সিইএসএল সংশ্লিষ্ট ৫টি রাজ্যের গ্রামীণ এলাকাকে আরও উন্নত আলোকসজ্জায় সাজিয়ে তুলতে নিরন্তর কাজ করে চলেছে।
CG/SS/SKD/
(Visitor Counter : 126
ক্ষুদ্র, অতিক্ষুদ্রওমাঝারিশিল্পমন্ত্রক
খাদি শিল্পীদের বিশেষভাবে সাহায্যার্থে কোভিড-১৯ লকডাউনের সময় খাদি গ্রামীণ শিল্প কমিশনের কাছ থেকে প্রায় ৪৯ কোটি টাকার সামগ্রী কিনেছে ভারতীয় রেল
নতুন দিল্লি, ১৬ জানুয়ারি, ২০২১
ভারতীয় রেল কোভিড-১৯ লকডাউনের সময় খাদি গ্রামীণ শিল্প কমিশনের কাছ থেকে ৪৮.৯০ কোটি টাকার খাদি সামগ্রী কিনেছে। এর জেরে গত বছর খাদি গ্রামীণ শিল্প কমিশনের কর্মকাণ্ডে এক ব্যাপক প্রভাব লক্ষ্য করা গেছে। ২০২০-র ডিসেম্বর মাসে ভারতীয় রেল ৮.৪৮ কোটি টাকার খাদি সামগ্রী কিনেছে। এর ফলে একদিকে যেমন কর্ম সংস্থানের সৃষ্টি হয়েছে তেমনি খাদি কারিগরদের আয়ও বৃদ্ধি পেয়েছে।
ভারতীয় রেলের কাছ থেকে সরাসরি এই খাদি সামগ্রী কেনার বরাত মেলায় ৮২টি খাদি প্রতিষ্ঠান লাভবান হয়েছে। মূলত এই প্রতিষ্ঠানগুলি তোয়ালে, বিছানার চাদর, স্পঞ্জের পোশাক, খাদি কাপড় সহ অন্যান্য সামগ্রী তৈরি করে থাকে। গত বছরের মে থেকে ডিসেম্বর পর্যন্ত ভারতীয় রেল ৪৮.৯০ কোটি টাকার খাদি সামগ্রী কিনেছে। মে-জুন মাসে লকডাউনের সময়েও রেল ১৯.৮০ কোটি টাকার খাদি সামগ্রী কিনেছিল। একইভাবে জুলাই ও আগস্ট মাসে ৭.৪২ কোটি এবং অক্টোবর ও নভেম্বর মাসে ১৩.০১ কোটি টাকার খাদির সামগ্রী কিনেছে রেল।
খাদি গ্রামীণ শিল্প কমিশনের চেয়ারম্যান শ্রী বিনয় কুমার সাকসেনা খাদির কারিগর ও শিল্পীদের এই বিশেষ সাহায্যের জন্য, রেলমন্ত্রী শ্রী পীযূষ গোয়েল এবং প্রধানমন্ত্রী শ্রী নরেন্দ্র মোদীকে বিশেষ ধন্যবাদ জানিয়েছেন। তিনি বলেছেন, মহামারির সময় খাদি গ্রামীণ শিল্প কমিশন  শিল্পীদের জীবনযাপন এবং কর্মসংস্থান টিকিয়ে রাখার জন্য প্রভূত সমস্যার মুখোমুখি হয়েছিল। এই সময় ভারতীয় রেলের কাছ থেকে বরাত মেলায় খাদি কারিগর ও শিল্পীদের বিশেষ সাহায্য হয়েছে। এর জেরে কারিগরদের যেমন কর্মসংস্থানের সুযোগ তৈরি হয়েছে, তেমনেই আয়ও বৃদ্ধি পেয়েছে।
তৃতীয় পক্ষের কোনোরকম সাহায্য ছাড়াই ভারতীয় রেল সরাসরি খাদির কাছ থেকে এই সামগ্রী কেনার নীতি গ্রহণ করার ফলে খাদি শিল্পীদের আরও শক্তিশালী করে তুলেছে। কেভিআইসি-র আওতায় কুমোর স্বশক্তিকরণ যোজনার মাধ্যমে মৃৎ শিল্পীদের প্রশিক্ষণের ব্যবস্থা করা হয়েছ, যাতে ৪০০টি রেল স্টেশনে মাটির পাত্রে খাদ্য সামগ্রী বিক্রি বৃদ্ধি পায়। উল্লেখ্য, ভারতীয় রেল ১০০টি রেল স্টেশনকে প্লাস্টিক মুক্ত রেল স্টেশন হিসেবে ঘোষণা করেছে।
প্রধানমন্ত্রীরদপ্তর
প্রধানমন্ত্রীর সঙ্গে টেলিফোনে কথা রাশিয়ার রাষ্ট্রপতি মিঃ ভ্লাদিমির পুতিনের
নয়াদিল্লি, ২৮ এপ্রিল, ২০২১
প্রধানমন্ত্রী শ্রী নরেন্দ্র মোদী আজ রাশিয়ার রাষ্ট্রপতি মিঃ ভ্লাদিমির পুতিনের সঙ্গে টেলিফোনে কথা বলেছেন।
বর্তমান কোভিড পরিস্থিতি নিয়ে উভয় নেতা আলোচনা করেছেন। রাষ্ট্রপতি পুতিন ভারতের জনসাধারণ ও সরকারের প্রতি সহমর্মিতা প্রকাশ করেছেন। রাশিয়া এই বিষয়ে সম্ভাব্য সবরকমের সহযোগিতা করবে বলে তিনি জানান। শ্রী মোদী মিঃ পুতিনকে ধন্যবাদ জানিয়ে বলেছেন, রাশিয়ার ভারতকে দ্রুত সাহায্য করার সিদ্ধান্ত গ্রহণ আমাদের দীর্ঘস্থায়ী অংশীদারিত্বের প্রতীক।
উভয় নেতা বিশ্বজুড়ে এই মহামারীর বিরুদ্ধে লড়াইয়ে সহযোগিতা বজায় রাখার ওপর গুরুত্ব দিয়েছেন। ভারতে ‘স্পুটনিক-ভি’ টিকার আপৎকালীন ব্যবহারের অনুমতি দেওয়ায় রাষ্ট্রপতি পুতিন ভারতের প্রশংসা করেছেন। ভারতে এই টিকা তৈরি করা হবে এবং সেটি ভারত, রাশিয়া ও অন্যান্য দেশে ব্যবহার করা হবে।
দুটি দেশের বিশেষ অংশীদারিত্বের ভাবনায় বিভিন্ন ক্ষেত্রে দ্বিপাক্ষিক সহযোগিতাকে আরও মজবুত করার গুরুত্বের বিষয়ে উভয় নেতা সহমত পোষণ করেছেন। ভারতের গগণায়ন কর্মসূচিতে রাশিয়া যে সাহায্য করছে তাতে প্রধানমন্ত্রী সন্তোষ প্রকাশ করেছেন। গগণযানের চার নভোচারীর প্রশিক্ষণ রাশিয়ায় শেষ হয়েছে।
হাইড্রোজেন-ভিত্তিক অর্থনীতিক সহ পুনর্নবীকরণযোগ্য জ্বালানির ক্ষেত্রে ক্রমবর্ধমান সহযোগিতার সুযোগ কাজে লাগানোর বিষয়ে উভয় নেতা আলোচনা করেছেন।
দুই দেশের বিদেশ এবং প্রতিরক্ষা মন্ত্রীদের নিয়ে ২+২ আলোচনার কাঠামো গড়ে তোলার বিষয়ে উভয় নেতা সিদ্ধান্ত নিয়েছেন।
২০১৯-এর সেপ্টেম্বরে ভ্লাডিভোস্তক-এ শেষ শীর্ষ সম্মেলনে যেসব গুরুত্বপূর্ণ সিদ্ধান্ত নেওয়া হয়েছিল উভয় নেতা সেগুলি নিয়ে আলোচনা করেছেন। এ বছরের শেষের দিকে দ্বিপাক্ষিক শীর্ষ সম্মেলনে রুশ রাষ্ট্রপতির ভারত সফরের জন্য প্রধানমন্ত্রী অধীর আগ্রহে অপেক্ষা করে আছেন। এই সফরে দুই নেতা ব্যক্তিগত এবং পারস্পরিক আস্থার বিভিন্ন বিষয় নিয়ে আলাপ-আলোচা করবেন। ২০২১ সালে ব্রিকস-এর সভাপতি হিসেবে ভারত যাতে সফলভাবে কাজ করতে পারে তার জন্য সম্ভাব্য সবরকম সহযোগিতার আশ্বাস মিঃ পুতিন , শ্রী মোদীকে দিয়েছেন। দ্বিপাক্ষিক ও আন্তর্জাতিক বিভিন্ন বিষয়ে উভয় নেতা একযোগে কাজ করার জন্য যোগাযোগ রেখে চলার সিদ্ধান্ত নিয়েছেন।
(SDG/CB/DM/
স্বাস্থ্যওপরিবারকল্যাণমন্ত্রক
ডাঃ হর্ষবর্ধন কোভিড-১৯ সংক্রান্ত মন্ত্রিগোষ্ঠীর ২২তম বৈঠকে পৌরহিত্য করলেন
নয়াদিল্লি, ১৯ ডিসেম্বর, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন আজ ভিডিও কনফারেন্সের মাধ্যমে কোভিড-১৯ সংক্রান্ত উচ্চ স্তরীয় মন্ত্রিগোষ্ঠীর ২২তম বৈঠকে পৌরহিত্য করেন। সমস্ত কোভিড সেনানীদের প্রতি গভীর কৃতজ্ঞতা প্রকাশ করে ডাঃ হর্ষবর্ধন বলেন, এরা সকলেই মহামারীর সময় কোনও রকম ক্লান্তি ও অবসাদ ছাড়াই পরিস্থিতির মোকাবিলা করে গেছেন। কোভিড-১৯ এর বিরুদ্ধে লড়াইয়ে দেশে জনস্বাস্থ্য ব্যবস্থায় যে সাফল্য অর্জিত হয়েছে, সে সম্পর্কেও তিনি সহকর্মী মন্ত্রীদের অবহিত করেন। পরিসংখ্যান দিয়ে তিনি জানান, দেশে কোভিড মহামারীর সংক্রমণ হার আরও কমে ২ শতাংশে পৌঁছেছে। একইভাবে, মৃত্যু হার কমে হয়েছে ১.৪৫ শতাংশ, যা বিশ্বে অন্যতম সর্বনিম্ন। তিনি আরও বলেন, জাতীয় স্তরে সুস্থতার হার বেড়ে হয়েছে ৯৫.৪৬ শতাংশ। অন্যদিকে, প্রতি ১০ লক্ষ জনসংখ্যায় নমুনা পরীক্ষার হারও সুস্থতার সংখ্যা বৃদ্ধি পাওয়ায় কমে এসেছে।
অক্টোবর ও নভেম্বর মাসে উৎসব মরশুম হওয়া সত্ত্বেও নতুন করে ব্যাপক হারে সংক্রমণের ঘটনা ঘটেনি। তবে, তিনি সংশ্লিষ্ট সকলকে কোভিড আদর্শ আচরণ মেনে চলার পরামর্শ দেন। খুব শীঘ্রই কোভিড-১৯ টিকাকরণের প্রথম পর্যায়ের অনুমতি দেওয়া হবে। প্রথম পর্যায়ে প্রায় ৩০ কোটি মানুষের টিকাকরণের লক্ষ্য স্থির হয়েছে। বৈঠকে কেন্দ্রীয় স্বাস্থ্য সচিব শ্রী রাজেশ ভূষণ মৃত্যু হার নিয়ন্ত্রণের ক্ষেত্রে আদর্শ স্বাস্থ্যবিধি মেনে চলার গুরুত্বের ওপর জোর দেন। বৈপরীত্যের এক উদাহরণ দিয়ে তিনি জানান, কয়েকটি রাজ্য ও কেন্দ্রশাসিত অঞ্চলে আক্রান্তের সংখ্যা বেশি হলেও মৃত্যু হার সর্বনিম্ন। অন্যদিকে, কয়েকটি রাজ্য ও কেন্দ্রশাসিত অঞ্চলে আক্রান্তের সংখ্যা কম হলেও তুলনামূলকভাবে মৃত্যু হার বেশি বলে তিনি জানান।
বৈঠকে বিদেশ মন্ত্রী ডঃ এস জয়শঙ্কর, অসামরিক বিমান পরিবহণ মন্ত্রী শ্রী হরদীপ সিং পুরী, স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে, স্বরাষ্ট্র প্রতিমন্ত্রী শ্রী নিত্যানন্দ রাই, নীতি আয়োগের স্বাস্থ্য বিষয়ক সদস্য ডঃ বিনোদ কে পল, প্রধানমন্ত্রীর উপদেষ্টা শ্রী অমরজিৎ সিনহা প্রমুখ অংশ নে্ন।